पत्नी भी साथ आईं; मां चिंतपूर्णी के दरबार में हाजिरी भरी, फैन्स के साथ सेल्फी भी खिंचवाई
हिमाचल प्रदेश के ऊना जिला में स्थित विश्वविख्यात शक्तिपीठ मां चिंतपूर्णी के दरबार में 11:30 बजे के आसपास बॉलीवुड स्टार गोविंदा ने परिवार सहित मां के दरबार में हाजिरी भरी। इस मौके पर चिंतपूर्णी मंदिर के बारीदार सभा के प्रधान रविंद्र शिंदा ने विधिवत रूप
बॉलीवुड के सुपरस्टार गोविंदा आज हिमाचल प्रदेश पहुंचे। यहां उन्होंने पत्नी के साथ ऊना जिले में स्थित विश्वविख्यात शक्तिपीठ मां चिंतपूर्णी के दरबार में हाजिरी भरी। सुबह करीब 11:30 बजे के आसपास एक्टर पत्नी के साथ मंदिर पहुंचे और मां की आशीर्वाद लिया।
पत्नी के साथ हवन कुंड में आहुतियां डाली
चिंतपूर्णी मंदिर के बारीदार सभा के प्रधान रविंद्र शिंदा ने विधिवत रूप से वैदिक मंत्रों का उच्चारण करके पूजा-अर्चना करवाई। एक्टर ने पत्नी के साथ मिलकर मंदिर परिसर में स्थित पावन वटवृक्ष को मौली का धागा बांधा और हवन कुंड में आहुतियां डालकर सुख समृद्धि की कामना की।
फैंस का उत्साह देखकर काफी खुश हुए गोविंदा
उन्होंने पत्रकारों से बातचीत करते हुए कहा कि मां के दरबार में आकर प्रार्थना की थी। अब मां की कृपा हुई है तो आज मां के दरबार में हाजिरी भरकर उनका आभार जताने आया हूं। आगे भी आता रहूंगा। बता दें कि गोविंदा ने इस दौरान अपने फैंस के साथ सेल्फी भी खिंचवाई।
गोविंदा इससे पहले भी हर साल मां के दरबार में हाजिरी भरने के लिए आते रहे हैं। मां के दरबार में उनकी गहरी आस्था है। इस मौके पर कांग्रेस सचिव एवं पुजारी संजीव कालिया पुजारी सचिन कालिया पुजारी रोहन कालिया आदि उपस्थित रहे।